मुंदांखा बर’ आर्चारि गेलेगिरि गहेला बर’ नि खौरां लानो थांदों बि टि आर नि गाहाय मावफुंगिरि प्रमद बर आ।  गहेला बर आ गोबाव समनिफ्रायनो लोमजानाय, पेरालायसिस बेरामजों गाग्लोब जानानै दं।  प्रमद बर’ बिथाङा गहेला नि मोजां देहा फाहामथायनि थाखाय गोदान दिल्लि सिम दैथायहरनायनि बिथोन होयो।  गहेला बर बिथाङा प्रमद बर सारखौ साबायखर बावो बेबायदि मदद खालामनायनि थाखाय, जोबोद गोजोननाय मोनदों होनना बुङो।
 थांनाय 10 दिसेम्बर आव आं नोंथांमोननो गरेश्वर नि नावकाता नि सासे नेशनेल लेभेल नि गेलेगिरि नि खौरां होदोंमोन, बिथाङा बो बेराम आव गोलैना दंमोन, नाम आ मनिका बर’, बाक्सा नि नावकाता नि बेतागांव नि।  दायो माबोरै दं जेबो खबर गैया, आंनिफ्राय मोनसे खावलायनाय, हायोब्ला प्रमद सार आ खौरां लायोब्ला मोजां जागोन।
 दिनै बोसोरनि गुसुंसिन सान, 21 दिसेम्बर, Winter Solstice,, सान आ गुसुं, हर आ गोलाव।
 दिनै नुनो मोनगोन मोनसे गिदिर नुथाय, 400 बोसोरनि उनाव।  बृहस्पति आरो सनि ग्रह आ खाथि जागोन दिनै।  कनजांकशन होनना बुङो।  सान हाबनायनि उनाव नुनो मोनगोन, भारत नि बिगियानगिरि नि बादिब्ला मोनाबिलि नि 6. 30 निफ्राय 7. 30 नि गेजेराव नुगोन।  एरैबायदि खाथियाव फैगोन, बेखौ बुहुमनिफ्राय नुनो मोनगोन।  बृहस्पति आरो सनि ग्रह नि जानथाय आ 0. 1 दिग्रि सो जागोन।  बुहुमनिफ्राय नुनो मोनगोन।  बेनि सिगां 1623 मायथाय नि 1 जुलाई आव बेबायदि खाथियाव फैदोंमोन।
 कक्राझार सोहोर खौ गोजोन आरो गोजोंयै लाखिगोन, बुंदों बि टि आर नि गाहाय प्रमद बर बिथाङा।  दिनै देहाफाहामसालिफोराव खालामनाय साददेन भिजित नि बायदिनो कक्राझार मिउनिसिपाल बर्ड नि सिङाव थानाय वार्ड नं 4 आरो गुबुन गुबुन ओनसोलनि दै नाला फोरखौ नायगिदिंङो।  ओनसोलनि थागिबि फोरा एसे अखा हायोब्ला नो दैबाना जायो होनना बुंदों।  बेखौ नायगिदिंखांनाय नि उनाव कक्राझार मिउनिसिपालति बर्ड नि बिबानगिरि आरो सार्कल अफिसार राहुल फुकनजों सावरायलायो।  उनाव खौरांगिरि नि सिगाङाव कक्राझारखौ दैबाना निफ्राय उदां खालामनायनि खामानि मावगोन होनना बुंदों।  ब्थांमोन देहा, सोलोंथाय आरो आबाद नि सायाव बो गोसो होदों होनना बुंदों।  आबाद आ रांखान्थि नि थाखाय आरो सोलोंथाय आ थ दानि दिन आव जोबोद गोनांथार।  देहा नि सायाव खामानि मावदों होनना बो बुङो।
 अरां माहारियारि हाग्रामा नि खाथियाव हाथियार मोनदों।  हा सिङाव फबना दोनदोंमोन।  दलगांव थाना नि पुलिस आ कासमारि सनारि गामि नि संसेर आलि मुंनि सासे नि न’ आव फबना दोननाय हालोद आव मोनदों 3. 3 रायफल, 11 गुलि, मेगजिन आरो पाइप।  अरां माहारियारि हाग्रामायाव गान्दा बुथारनो थाखाय हाथियारफोरखौ फबना दोननायनि सन्देह।
 मोनब्रै उदखारि हानजा नि सा 63 सोद्रोमाफोरा दिनै गावखौ गथायगोन।  ULFA, PDCK, DNLA, UPRF.  दिनै संकरदेब कलाक्षेत्र आव हाथियारजों लोगोसे सा 63 आ गावग्रा आरो बेरफ्रुग्रा हाथियार, आयजेंफोरजडों गावखौ गथायगोन।  सा 63 नि सा 22 आ आलफा।  बेयाव आसामनि गिबि मन्थ्रिया बो नुजाथिगोन।
 पेन्सनारफोरनि थाखाय मोजां खौरां,, भारत सोरखारा पेन्सनार नि जिउ चार्तिफिकेत(Life certificate) खौ होनाय(साबमित) नि समखौ 28 फेब्रुवारिसिम बारायना होबाय।  दिनै मिरु नि मन्थ्रि जितेन्द्र सिंह आ बुंदों।  बे थिरांथा खौ करना नि थाखाय नो लादों।  IPPB आ 1. 89 लाख पेन्सनारनिफ्राय DIGITAL LIFE CERTIFICATE लागासिनो।
 पाकिस्तान सोरखार आ 50 नंखाय पाइलट नि लाइसेन्स खौ दानना होबाय।  कोर्त नि बिथोन बादियै गासै 860 पाइलत नि लाइसेन्स खौ नायफिनदोंमोन।  बिसोर नंखाय आनजाद होना पास जानाय। 